1. ΠΡΟΕΔΡΙΚΟΝ ΔΙΑΤΑΓΜΑ της 31/31 Δεκ. 1925 (ΦΕΚ Α΄428) Περί ορισμού εμπορευμάτων, εφ’ ων παρέχεται εγγύησις κατά την αποστολήν εις το εξωτερικόν εκ των αποταμιευτικών καταστημάτων ή εκ των προσωρινών αποθηκών των Τελωνείων. Έχοντες υπ’ όψει το άρθρ. 58 του Νόμ. 1165 της 17 Μαρτ. 1918 «περί τελωνειακού κώδικος» προτάσει του επί των Οικονομικών Υπουργού απεφασίσαμεν και διατάσσομεν: Άρθρον μόνον.- Εμπορεύματα προερχόμενα εξ αποταμιευτικού καταστήματος ή εκ των προσωρινών αποθηκών του Τελωνείου και αποστελλόμενα εις την αλλοδαπήν, επί των οποίων απαιτείται η υπό του άρθρ. 58 του Νόμ. 1165 επιβαλλομένη εγγύησις ορίζονται τα εξής: 1)Καπνός εν γένει ,δασμολογική κλάσις 14ε 1-6. 2)Καφφές άφρυκτος, δασμολογική κλάσις 15η΄-1. 3)Οινόπνευμα, απόσταγμα οίνου, ηδύποτα και οινοπνευματώδη εν γένει ποτά, μετά ή άνευ σακχάρου, δασμολογικαί κλάσεις 24 και 25. 4)Σάκχαρις εκ καλομοσακχάρου εκ τεύτλων, οιασδήποτε περιεκτικότητος, αμυλοσάκχαρον, οπωροσάκχαρον κλπ., δασμολογικαί κλάσεις 28 και 29. 5)Χειρόκτια εκ δέρματος, δασμολογική κλάσις 42. 6)Σισσύραι, σισσυροδέρματα και μηλωταί, δασμολογική κλάσις 43. 7)Πετρέλαιον φωτιστικόν Νέων Χωρών, δασμολογική κλάσις 60β΄. 8)Είδη εξ αργύρου ή χρυσού ή λευκοχρύσου ή κραμάτων αυτών κλπ., δασμολογικαί κλάσεις 127, 129 και 130. 9)Ωρολόγια, δασμολογική κλάσις 138. 10)Έλαια αιθέρια, αρώματα και αρωματοποιΐας προϊόντα, δασμολογικαί κλάσεις 163, 164 και 165. 11)Υφάσματα εκ μετάξης και ενδύματα εξ αυτών, δασμολογική κλάσις 193. 12)Υφάσματα και λοιπά είδη μεταξωτά και σύμμικτα, δασμολογικαί κλάσεις 245-255. 13)Είδη πιλοποιΐας κλπ., δασμολογικαί κλάσεις 260, 261 β΄, 263 και 264. 14)Ριπίδια, δασμολογική κλάσις 278. 15)Είδη εξ ελεφαντοστού, εξ ηλέκτρου, κοραλλίου κλπ., δασμολογική κλάσις 293 α΄ - δ΄. 16)Πάντα τα εγχώρια βιομηχανικά προϊόντα τα προερχόμενα εκ μεταποιήσεως πρώτων υλών εισαχθεισών επί προσωρινή ατελεία. Καταργείται το από 26 Μαΐου 1920 Δ/μα «περί ορισμού εμπορευμάτων, εφ’ ων παρέχεται εγγύησις κλπ.» «Κατ’ εξαίρεσιν των διατάξεων του προηγουμένου εδαφίου και εφ’ όσον διαρκεί η ισχύς των Νόμ. 5422 και 5426 ως ετροποποιήθησαν και συνεπληρώθησαν δια μεταγενεστέρων Νόμων, δύναται δια τα προϊόντα ταύτα να προσάγηται προς λύσιν της εγγυήσεως αντί προξενικού πιστοποιητικού αποβιβάσεως βεβαίωσις εξουσιοδοτημένης δια την αγοράν και πώλησιν συναλλάγματος Τραπέζης εν Ελλάδι, ότι η αξία των βιομηχανικών τούτων προϊόντων, ως καθωρίσθη παρά της αρμοδίας Επιτροπής Ελέγχου Τιμολογίων, κατά μονάδα είδους και εν συνόλω εισεπράχθη και εισήχθη μέσω αυτής εις Ελλάδα. Εν τη βεβαιώσει ταύτη αναγράφονται τα στοιχεία του Τιμολογίου εξαγωγής κατά τον αύξοντα αριθμόν τιμολογίου της θεωρησάσης το τιμολόγιον Επιτροπής Τιμολογίων και το είδος, ποσόν και βάρος και συσκευασίαν των εγχωρίων βιομηχανικών προϊόντων των οποίων εισεπράχθη η αξία. Εξαιρούνται της κατά το πρώτον εδάφιον της παρούσης παραγράφου υποχρεώσεως προς παροχήν εγγυήσεως τα εν αυτώ αναφερόμενα προϊόντα εφ’ όσον ταύτα φορτώνονται επί ατμοπλοίων ή σιδηροδρόμων αναχωρούντων δια το εξωτερικόν άνευ μεταφορτώσεως. Καταργείται το από 5/9/1932 Δ/μα «περί μη παροχής εγγυήσεως κατά την εις το εξωτερικόν αποστολήν εγχωρίων βιομηχανικών προϊόντων προερχομένων εκ μεταποιήσεως πρώτων υλών εισαχθεισών επί προσωρινή ατελεία». Τα εντός « » εδάφια προσετέθησαν δια του Β.Δ. της 29 Σεπτ./6 Οκτ. 1939 (ΦΕΚ Α΄ 427). «Εξαιρούνται της κατά το πρώτον εδάφιον της παρούσης παραγράφου υποχρεώσεως προς παροχήν εγγυήσεως κατά την εις το εξωτερικόν αποστολήν τα σύκα τα συνεσκευασμένα εις δέματα (πακέτα) δι’ υλών συσκευασίας παραληφθεισών επί προσωρινή ατελεία προς τον σκοπόν τούτον. Καταργείται το από 25 Νοεμ. 1927 Δ/μα  «περί μη παροχής εγγυήσεως δι’ εξαγόμενα σύκα συσκευασμένα εντός κυτίων κλπ.». Το ανωτέρω εντός « » εδάφιον προσετέθη δια του Β.Δ. 12/17 Φεβρ. 1940 (ΦΕΚ Α΄ 64) περί μη παροχής εγγυήσεως κατά την εις το εξωτερικόν αποστολήν σύκων συνεσκευασμένων δι’ υλών συσκευασίας παρα(Αντί για τη σελ. 350,21) Σελ. 350,21(α) Τεύχος Η72-Σελ. 123 Επανεξαγόμενα με εγγύηση 30.Γ.γ.1 ληφθεισών επί προσωρινή ατελεία. Η ισχύς του παρόντος Δ/τος άρχεται από της ισχύος του νέου Τελωνειακού δασμολογίου.